Maljasalmen kaivos

Maljasalmen kaivos oli Outokummussa sijainnut Suomen Mineraali Oy:n asbestikaivos joka oli toiminnassa 1943–1953. Kaivoksesta louhittiin antofyliittiasbestia. Kaivos sijaitsi Mineraalintien varrella noin 10 kilometriä kaakkoon suuremmasta Paakkilan asbestikaivoksesta.

Kaivoksesta louhittiin sen toiminta-aikana noin 50 000 tonnia malmia, rikastushiekkaa syntyi 10 000 tonnia ja sivukiveä 20 000 tonnia. Kaivosalueella on kaksi kapean kannaksen erottamaa nykyisin veden täyttämää louhosta, 300 neliömetrin jätekivikasa ja 200 × 50 metrin laajuinen jätehiekka-alue. Kaivoksen jätemateriaalia ajettiin myös kaivokselle johtavaan Mineraalintiehen. Jätekivi- ja jätehiekka-alueet on peitetty ja maisemoitu 2000-luvun alkupuolella.

Lähteet 

Suomen kaivokset
Outokumpu